open-index/open-wikipedia-markdown huggingface dataset:
Pavol Tarcián

**Pavol Tarcián** (Tarczy, Tartiani, Tartianus, Tartzian, Tartzianus, prímeno Leuchoviensis) (*   Levoča) bol evanjelický kňaz a náboženský spisovateľ.

## Životopis
Po absolvovaní domácich škôl študoval 16041605 na univerzite v Lipsku a 16091611 vo Wittenbergu. Od 1612 rektor v Španej Doline, neskôr diakon, od 1622 farár nemeckého evanjelického zboru v Banskej Bystrici. Autor teologickej dišputy, pohrebných rečí na počesť banskobystrického farára E. Wagnera a jeho manželky a príležitostných básní, o. i. na počesť prorektora  banskobystrického gymnázia V. Türmera, ktorý zahynul pri vpáde G. Betlena do mesta.

## Literatúra
* Slovenský biografický slovník

## Externé odkazy
* 

Tarcián, pavol
Melchior Tarnóci

**Melchior Tarnóci** (Tarnoczi, Tarnoczy) () (* 6. január 1704, Zemianske Kostoľany-Dolné Lelovce - † 9. október 1781, Žilina) bol rímskokatolícky kňaz, pedagóg, jezuita.

## Životopis
Roku 1722 vstúpil do jezuitskej rehole, učiteľ poézie a rétoriky v Košiciach, Trnave a na iných miestach. Neskôr sa venoval kazateľskej a misijnej činnosti na rozličných miestach v Uhorsku. Tretiu probáciu si urobil v Banskej Bystrici (1737), kňaz v pastorácii v Banskej Bystrici (1768). Po rozpustení rehole sa usadil v Žiline. Autor náboženských elégií, oslavných básní a mravoučnej právnickej práce.

## Literatúra
* Slovenský biografický slovník

## Externé odkazy
* 
* Záznam o úmrtí v matrike

Kategória:Maďarskí rímskokatolícki kňazi
Kategória:Maďarskí pedagógovia
Kategória:Narodenia v 1704
Kategória:Úmrtia v 1781
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Matej Tasler

**Matej Tasler** (* 30. december 1905, Nimnica  † 14. júl 1975, Banská Bystrica) bol slovenský evanjelický kňaz, spisovateľ a prekladateľ.

Pseudonym: Michal Traver

## Rodina
* otec: Pavel Tasler
* matka: Mária rod. Priczová 
* manželka: Anna rod. Cibulková 
* deti: Želmíra, Ivan  

## Životopis
Študoval na Teologickej vysokej škole ev. a. v. cirkvi na Slovensku v Bratislave (1926-1930). Kaplán v Trenčíne, farár v Malých Stankovciach, Nových Zámkoch a v Brezne (1938-1970). Zakladateľ cirkevných spolkov, po celý život sa usiloval o ekumenické zblíženie cirkví. Počas Slovenského štátu, aj v 50. rokoch prenasledovaný. Publikovať nemohol od roku 1948 až do jeho smrti. Napriek tomu bol sústavne literárne činný. Veľká časť jeho rozsiahlej tvorby ostala len v rukopise. Autor divadelných hier, básní, piesní (náboženských i svetských) a poviedok. Zo Zpěvníka poslovenčil 30 piesní. Publikoval v náboženských časopisoch a novinách. V rukopise zanechal vlastný životopis. Z hebrejčiny preložil Proroka Ozeáša. V roku 1918 založil ev. skauting na Slovensku a bol jeho náčelníkom. Počas SNP sa evanjelická fara stala strediskom stretnutí duchovných a svetských bojovníkov proti fašizmu. Bol členom dychovky v Podbrezovej a Salónneho orchestra v Brezne. Štátna a cirkevná správa ho prinútila k odchodu do dôchodku 31.10.1970.

## Pamiatky
* rukopisná pozostalosť v Literárnom archíve Matice slovenskej a v BiO MS

## Dielo
Divadelné hry:
* *Ďumbier a Hoľa*, Lipt. Mikuláš, 1943 Tranoscius
* *Synovia slobody*, 1944 odovzdaná Ladislavovi Sárovi pre povstalecké obce, v rukopise
* *Nákaza*, Lipt. Mikuláš, 1947 Tranoscius
* *Morské oko,* Lipt. Mikuláš, 1948 Tranoscius
* *Lúč Omega*, Lipt. Mikuláš, 1948 Tranoscius, hneď po vydaní dielo muselo byť zošrotované
* *Demänová* (námet na operu pre hudobného skladateľa Šimona Jurovského, pre úmrtie skladateľa ostala v rukopise)
* 25 divadelných hier nevydaných - v rukopise
Próza:
* *Kosodrevie - príbehy z Povstania* (napísaná 1973, vydaná 2014 vo vydavateľstve Tranoscius pri 70. výročí SNP v Banskej Bystrici)

* *Puknutý kaleidoskop 1-3*, 1970-1975, autorova autobiografia v rukopise
Piesne:
* texty pre hudobného skladateľa Vojtecha Wicka - 11 zhudobnených, asi 40 ostalo v rukopise pre zákaz publikovania autora textov
Básne (v rukopise):
* od r. 1923-1967, v pozostalosti (43 básní 1923-1928, 13 básní 1963-1967)
Náboženská literatúra (v rukopise):
* nábožné piesne - 82 (asi 60 vrátane nápevov)
* nábožné piesne pre deti - 5
* *Škola bez kníh (I.II.),* pre vyučovanie náboženstva 
* články do cirkevných časopisov (niektoré z nich boli aj vydané)
* vianočné pásma pre deti
* modlitby

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí evanjelickí kňazi
Kategória:Osobnosti z Nimnice
Kategória:Slovenskí spisovatelia
Kategória:Slovenskí prekladatelia
Kategória:Slovenskí skauti
Jozef Tatár

**Jozef Tatár** (* 9. október 1954, Martin) je slovenský básnik, spisovateľ pre deti a mládež.

## Životopis
Študoval na gymnáziu v Turčianskych Tepliciach (1970 – 1974), na Pedagogickej fakulte v Banskej Bystrici (1974 – 1978). Učiteľ a riaditeľ ZŠ v Mošovciach (1978 – 1997), od 1997 pedagóg na Katedre slovakistiky Filologickej fakulty Univerzity Mateja Bela v Banskej Bystrici, súčasne od 1998 šéfredaktor štvrťročníka *Filologická revue*. Autor lyrických básní, veršov pre deti, regionálnych povestí. Venoval sa aj regionálnej histórii, vydal monografiu *Sklabinský hrad* (1997) a monografiu obce Kaľamenová 1240 – 2000 (2000).

## Dielo
* Vítanie hosťa (1986)
* Zajtra (1989)
* Rodostrom v jeseni (1996)
* Nehádaj sa, uhádni (1990)
* Živý poklad (1994)
* Turčianske povesti (1999)
* Andezit (2014)

## Literárna veda
* Z poézie troch storočí (2013)
* Umelecký profil Štefana Krčméryho (2015)
* Diagnózy literatúry (O akademickej literárnej vede v banskej Bystrici) (2019)

## Literatúra
* *[[Slovník slovenských spisovateľov 20. storočia]]*
* BARTOŠ, Miroslav. Rodivé literárne podložie. In *Literárny týždenník*. ISSN 0862-5999, 2014, roč. 27, č. 19-20, s. 15.   
* BRUNCLÍK, Jozef. K literárnovednej a literárnokritickej reflexii Jozefa Tatáta. In *Litikon : časopis pre výskum literatúry*. ISSN 2453-8507,2016, roč. 1, č. 1, s. 73-79.   
* GOMBALA, Eduard. *Jozef Tatár: Z poézie troch storočí*. In *Slovenské pohľady. ISSN 1335-7786, ,* 2014, roč. IV. + 130, č. 9, s. 126 – 128.   
* HOSTOVÁ, Ivana – MRÁZ, Peter. Reflexia minulosti. In *Knižná revue.* ISSN 1210 – 1982, 2014, roč. 19, č. 8, s. 9. 
* KUBIŠOVÁ, Hedviga. Prienik do tvorby Krčméryho. In *Literárny týždenník .*ISSN 0862-5999, 2016, roč. XXIX., č. 1-2), s. 13.    
* PAVELCOVÁ, Zuzana. *Jozef Tatár: Z poézie troch storočí*. In *Slovenské pohľady. ISSN 1335-7786,* 2014, roč. IV. + 130, č. 9, s. 125 – 126.   
* VÁLEK, Igor. *Jubileá. Jubilujúci literát Jozef Tatár*. In *Knižnica*, 2014, roč. 15, č. 4, s. 105 – 106. 

## Externé odkazy
* 

Kategória:Slovenskí spisovatelia pre deti a mládež
Kategória:Slovenskí básnici
Kategória:Slovenskí pedagógovia
Kategória:Osobnosti z Martina
Štefan Tatarko

**Štefan Tatarko** (* 1. január 1904, Baldovce  † 7. október 1977, Spišská Nová Ves) bol slovenský dôstojník.

## Rodina
* otec: Štefan Tatarko
* matka: Juliana rod. Damborská 

## Životopis
Študoval na Vojenskej akadémii v Hraniciach, na Vysokej škole vojenskej v Prahe. Dôstojník československej armády na rôznych miestach republiky. Počas Slovenského štátu blízky spolupracovník ministra Národnej obrany generála F. Čatloša. Od 1943 plukovník generálneho štábu, náčelník štábu Ministerstva národnej obrany v Bratislave. V čase príprav SNP nebol prepojený na vojenské ústredie. Počas SNP náčelník Civilnej protileteckej obrany a brannej výchovy v Banskej Bystrici (1944). Po oslobodení a od roku 1950 pracovník rozličných podnikov. Zatknutý, odsúdený a väznený, degradovaný.

## Literatúra
* *[[Slovenský biografický slovník]]*

## Externé odkazy
* 

Kategória:Slovenské vojenské osobnosti
Kategória:Osobnosti z Baldoviec
Taubinger

**Taubinger ** (*   Slovensko) bol podnikateľ, lekárnik.

## Životopis
Spoluzakladateľ účastinnej spoločnosti Techma so sídlom v Banskej Bystrici (1. augusta 1942); zameriavala sa na výrobu  technických mazadiel, mastí, pást, voskov, textilných a kožných mastí, na obchod s minerálmi a i.; od 1948 pričlenená k n.p.  Petrochema Dubová, časť Nemecká, okr. Banská Bystrica. Prevzal po → Karolovi Burdovi Lekáreň sv. Kríža v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Podnikatelia
Kategória:Lekárnici
Gustáv Tavy

Ing. **Gustáv Tavy** (Tavi, do roku 1881 Seefranz; * 1. apríl 1855, Smolník  † január 1920, Oravița) bol slovenský lesný inžinier.

Jeho otec bol Anton Seefranz a matka Amália rod. Volfová.

## Životopis
Od roku 1875 študoval lesníctvo na Baníckej a lesníckej akadémii v Banskej Štiavnici, Ing. Od roku 1890 pôsobil ako lesný majster na riaditeľstve lesov v Banskej Bystrici. Od roku 1897 vedúci oddelenia správy lesov na ministerstve pôdohospodárstva v Budapešti, od roku 1905 riaditeľ správy lesov Rakúsko-uhorskej železničnej spoločnosti. Zaslúžil sa o budovanie železničnej lesnej siete a o zriadenie podnikov na destiláciu dreva. Roku 1913 získal šľachtický titul.

## Literatúra
* Slovenský biografický slovník

## Externé odkazy
* Záznam o narodení a krste v matrike - riadok 9 pokrstený ako Gustáv Jozef Seefranz
* 

Kategória:Narodenia v 1855
Kategória:Narodenia 1. apríla
Kategória:Úmrtia v 1920
Kategória:Osobnosti zo Smolníka
Kategória:Slovenskí lesní inžinieri
Kategória:Absolventi Baníckej a lesníckej akadémie v Banskej Štiavnici
Anton Ťažký st.

**Anton Ťažký st.** (* 24. február 1898, Čierny Balog – † 6. jún 1991, Banská Bystrica) bol robotník, funkcionár KSS a verejný činiteľ.

Manželka: Amália Ťažká, rod. Štulajterová (24. septembra 1901 – 9. decembra 1996). Deti: synovia – Anton Ťažký ml. (1921 – 1992), Ladislav Ťažký (1924 – 2011), Štefan Ťažký (1929 – 1983) a dcéra Antónia Ďurčíková (22.12.1933 – 13.3.2018).  

## Životopis
Po skončení ľud. školy lesný a drevársky robotník na Horehroní a v Čechách, po oslobodení tajomník pre poľnohospodárstvo OV KSS v Košiciach, 1946 – 1948 tajomník OOR v Brezne, 1951 – 1952 pracovník KNV v Banskej Bystrici, 1952 – 1954 ved. odboru Povereníctva lesov a  drevárskeho priemyslu v Bratislave, 1954 – 1961 riaditeľ Lesného závodu vo Zvolene a Stupave, neskôr Lesotechnických a poľnohospodárskych meliorácií v Banskej Bystrici, od 1961 na dôchodku. V roku 1919 – 1923 člen Československej sociálno demokratickej strany robotníkov, od 1927 KSČ, spoluzakladateľ a funkcionár Červených odborov na Horehroní, organizátor mzdových štrajkov a iných foriem triednych bojov, 1936 predseda okresného štrajkového výboru tzv. horehronského štrajku. R. 1936 – 1938 člen ÚV KSČ, v 30. rokoch OV KSČ v Brezne, predseda Červených odborov lesných robotníkov, člen obecnej rady v Čiernom Balogu. Pre revolučnú činnosť sústavne perzekvovaný a prepúšťaný zo zamestnania. Po zákaze KSČ sa zapojil do ilegálneho protifašistického odboja, 1939 – 1944 člen  okr. vedenia ileg. KSS v Brezne, spoluorganizátor SNP na Horehroní, predseda RNV v Čiernom Balogu. Po ústupe SNP do hôr pracoval v ilegalite. Účastník Zjednoc. zjazdu KSS a soc. demokracie. Prispieval do Ľud. denníka a i. tlače. Po oslobodení funkcionár krajských a okresných straníckych orgánov.

Nositeľ Radu republiky (1968); vyznamenaný Za zásluhy o výstavbu (1955); Za zásluhy v boji proti fašizmu (1965); viacerými pam. medailami a vyznameniami.

## Literatúra
* Kto bol kto v histórii Banskej Bystrice 12552000
* 

## Externé odkazy
* 

Kategória:Narodenia v 1898
Kategória:Úmrtia v 1991
Kategória:Osobnosti z Čierneho Balogu
Kategória:Politici KSČ
Kategória:Osobnosti SNP
Anton Ťažký ml.

**Anton Ťažký ml.** (* 3. december 1921, Čierny Balog – † 18. apríl 1992, Bratislava) bol slovenský komunistický politik.

## Rodina
Otec: Anton Ťažký st. (18981991). Bratia – Ladislav Ťažký (19242011), Štefan Ťažký (19291983) a sestra Antónia Ďurčíková (19332018).

## Životopis
Štúdium na Vysokej škole politickej ÚV KSČ v Prahe absolvoval roku 1957. Do 1951 stavebný a lesný robotník na viacerých miestach, 19511954 vedúci odd., 19571959 tajomník KV KSS v Banskej Bystrici, 19591961 vedúci odd. ÚV KSS, 19611967 predseda KNV v Košiciach, 19671968 povereník – predseda Komisie SNR pre národné výbory a miestne hospodárstvo, 1968 vedúci tajomník KV KSS v Banskej Bystrici, 1969 podpredseda SNR, 19691970 predseda ÚV NF ČSSR, od roku 1970 pracovník GR Pozemného staviteľstva v Bratislave. Počas SNP príslušnik 1. čs. armády na Slovensku. V roku 19681969 člen ÚV KSČ a jeho predsedníctva, 19621969 ÚV KSS, 19681969 jeho predsedníctva, 19691970 poslanec Snemovne národov FZ, 19621970 SNR, 19671969 člen jej predsedníctva. V roku 1970 vylúčený z KSČ. Do odchodu na dôchodok pracoval v podniku Pozemné staviteľstvo. Po novembri 1989 úplne rehabilitovaný, kooptovaný za poslanca SNR, poslancom až do volieb v roku 1990. Predseda Národného frontu SR až do jeho zániku v roku 1990.

## Literatúra
* 
* 

## Externé odkazy
* 

Kategória:Slovenskí politici
Kategória:Politici KSČ
Kategória:Politici KSS
Kategória:Osobnosti z Čierneho Balogu
Kategória:Vylúčení z KSČ do roku 1989
Kategória:Členovia Ústredného výboru Komunistickej strany Česko-Slovenska
Kategória:Poslanci SNR
Kategória:Poslanci česko-slovenského Federálneho zhromaždenia
Kategória:Členovia Zboru povereníkov
Kategória:Absolventi Vysokej školy politickej ÚV KSČ
Jozef Telgársky

**Jozef Telgársky** (* 27. marec 1919, Hrabušice – † 10. september 1998, Bratislava) bol spisovateľ pre deti a mládež, kultúrny pracovník, bibliograf, redaktor.

## Životopis
Študoval na gymnáziu v Banskej Bystrici (1933-1937). Pracoval ako pracovník Ministerstva zahraničných vecí v Bratislave. Pôsobil aj ako redaktor matičných časopisov. Riaditeľ knižnice Matice slovenskej (1955-1959) a vedecký pracovník. Bol prenasledovaný a občiansky perzekvovaný (1959-1969). Je autorom veršovaných a prozaických rozprávok. Prekladal z francúzštiny, taliančiny, angličtiny, švédčiny a rumunčiny. Zostavil a redigoval matičné zborníky a katalógy historických tlačí. Vydal katalóg tlačí 16. storočia v Čaplovičovej knižnici v Dolnom Kubíne (1981.

## Dielo
* Kniha (zborník) 1974-1983 (zostavovateľ)
* Bibliografia tlačí vydaných na Slovensku do roku 1700 (1984)

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí bibliografi
Kategória:Slovenskí spisovatelia pre deti a mládež
Kategória:Slovenskí kultúrni pracovníci
Kategória:Slovenskí redaktori
Kategória:Osobnosti z Hrabušíc
Kategória:Pochovaní na Národnom cintoríne v Martine
Štefan Ťažký

**Štefan Ťažký** (* 24. november 1929, Čierny Balog - 26. júl 1983 Zvolen) bol hospodársky pracovník.

## Rodina
* otec Anton Ťažký st. (1898-1991)
* brat Anton Ťažký ml. (1921-1992) a Ladislav Ťažký (1924-2011), sestra Antónia Ďurčíková, rod. Ťažká (1933-2018)

## Životopis
V rokoch 1949-1950 pracovník Poľnohosp. nákupného závodu v Banskej Bystrici, 1952-1956 Povereníctva obchodu, 1956-1957  Krajského výboru KSS, 1957-1958 ved. odboru obchodu KNV v Banskej Bystrici, 1958-1963 riaditeľ Združenia maloobch. podnikov  v Banskej Bystrici, od 1963 riaditeľ n.p. Stredoslovenský mäsový priemysel (SsMP) vo Zvolene. Významnou mierou sa zaslúžil o rozvoj slovenského mäsového priemyslu. Člen pléna ÚV Odborového zväzu pracovníkov obchodu a člen Komisie pre potrav. priemysel pri SNR. Funkcionár okr. a krajských straníckych orgánov a spoločenských organizácií. Zomrel náhle po krátkej a ťažkej chorobe vo veku nedožitých 54 rokov.

## Ocenenie
* Roku 1969 vyznamenaný Za vynikajúcu prácu, 1979 Za zásluhy o výstavbu 

## Literatúra
* 

## Externé odkazy
* 

Kategória:Slovenskí ekonómovia
Kategória:Osobnosti z Čierneho Balogu
Koloman Tellyesniczky

**Koloman Tellyesniczky** (* 25. marec 1868, Aleșd – † 10. február 1932, Budapešť) bol maďarský lekár.

## Životopis
Pôsobil ako lekár, neskôr aj profesor budapeštianskej univerzity.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Maďarskí lekári
Kategória:Obete samovrážd
Kategória:Pochovaní na cintoríne Kerepesi
Ján Teml

**Ján Teml** (* 1766, Špania Dolina – † 25. august 1830, Dobrá Niva) bol  rímskokatolícky kňaz.

## Životopis
Po absolvovaní teologických štúdií pôsobil ako rokuk. kaplán v Španej Doline, v Banskej Bystrici a v Močiari, 18021807 farár v Sklených Tepliciach, 18071818 v Žarnovici, od 1818 dobronivský dekan. Autor rukopisu lat. práce – farskej kroniky v Močiari a v Žarnovici. Od 1795 člen Slovenského učeného tovarišstva.

## Dielo
* Historia domus (rukopis)

## Literatúra
* Slovenský biografický slovník

## Externé odkazy
* 

Kategória:Slovenskí rímskokatolícki kňazi
Kategória:Narodenia v 1766
Kategória:Úmrtia v 1830
Ján Teluch

**Ján Teluch** (kr. m. Dubec) (* 2. september 1909, Banská Bystrica – † 10. apríl 1985, Bratislava) bol slovenský pedagóg, politický pracovník a diplomat.

## Životopis
Filozofickú fakultu KU v Prahe absolvoval roku 1934. V roku 19361941 stredoškolský profesor v Martine, v Liptovskom Mikuláši a v Banskej Bystrici. Účastník protifašistického odboja a SNP. Po oslobodení pracovník OV a KV KSS v Banskej Bystrici (19451951), diplomat (19561969). Pracovník Ministerstva zahraničných vecí ČSSR v Prahe (1970). Nositeľ Radu SNP I.tr. a iných vyznamenaní.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí diplomati
Kategória:Slovenskí stredoškolskí pedagógovia
Kategória:Osobnosti z Banskej Bystrice
Kategória:Osobnosti SNP
Kategória:Absolventi Filozofickej fakulty Karlovej univerzity
Vojtech Teml

**Vojtech Teml** (Temel) (* 19. november 1775, Špania Dolina - † 20. august 1835, Nitra) bol slovenský rímskokatolícky kňaz.

## Životopis
Študoval na gymnáziu v Banskej Bystrici. Kanonik sídelnej kapituly v Nitre, regionálny historik, prísediaci súdu Trenčianskej stolice. Znalec histórie cirkevného zboru v Dubnici nad Váhom. Autor kázní.

## Literatúra
* Slovenský biografický slovník

## Externé odkazy
* 

Kategória:Slovenskí rímskokatolícki kňazi
Kategória:Cirkevní historici
Kategória:Osobnosti zo Španej Doliny
Igor Teplan

**Igor Teplan** (* 1. marec 1934, Poltár-Zelené – † 14. máj 1997, Banská Bystrica) bol architekt.

## Životopis
Autor projektov obytných domov a objektov občianskej vybavenosti v Banskej Bystrici, Brezne, Lučenci, Prievidzi a v Rimavskej Sobote, monumentálneho Pamätníka v Nemeckej, realizovaného podľa projektu M. Beluša, A. Béla, E. Stančíka a sochára A. Vika (1958), rozšíreného urbanistického riešenia a návrhu Pamätnej izby i rekonštrukcie vápenky v Nemeckej, realizovaného podľa jeho koncepcie (1959-1961). Pôsobil ako vedúci ateliéru Stavoprojektu (bývalý Krajský projektový ústav) v Banskej Bystrici (1958-1992), autorizovaný architekt v Banskej Bystrici (od 1992). Autor projektu i realizácie Strednej priemyselnej školy spojovej techniky J. Murgaša v Banskej Bystrici (1963-1964); autor Krematória v Banskej Bystrici spoločne s Elenou Bellušovou a M. Kasandrom (1967-1970); autor prevádzkovej budovy Stavoprojektu, administratívnej budovy S KNV, KOR a iných objektov v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí architekti
Anita Tešovičová

**Anita Tešovičová** (* 29. december 1940, Žilina) je spisovateľka pre deti, poetka.

## Životopis
V roku 1955 – 1958 študovala na Jedenásťročnej strednej škole v Banskej Bystrici, 1958 – 1964 slovenčinu a dejepis na Filozofickej fakulte Univerzity Komenského v Bratislave. Pôsobila ako metodička v Okresnom osvetovom stredisku v Žiline, v redakcii Smeru v Banskej  Bystrici 1964 – 1966, redaktorka Československého rozhlasu v Bratislave. Napísala knihy pre deti, televíznu bábkovú hru, zbierky poézie, texty k piesňam rozhlasového muzikálu, dramatizovanú rozprávku, veršovačky k maľovankám. Časopisecky uverejňovala  básne, poviedky, fejtóny, humor a satiru, rozprávky a verše pre deti, napísala vyše 150 textov k piesňam.

## Dielo
* *Kvetuškine rozprávky* (1986)
* *Neodbytné refrény* (1990)
* *Biela mágia* (1995)
* *Biely slon* (1995)

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí básnici
Kategória:Absolventi Filozofickej fakulty Univerzity Komenského v Bratislave
Kategória:Osobnosti zo Žiliny
Oľga Textorisová

**Oľga Textorisová** (* 23. november 1880, Revúca – † 4. jún 1938, Blatnica) bola  pedagogička, spisovateľka. Pseudonymy: Fata Morgana, Janko Jedľa, K. Olšanská, S.F. Šidlo, Žofia Rovenská.

## Rodina
* otec Andrej Textoris
* matka Antónia rod. Kuorková
* sestra Izabela Textorisová 

## Životopis
Súkromne študovala na Učiteľskom ústave v Banskej Bystrici. Autorka novelistických próz, básní pre deti. V rokoch 1907-1917 pôsobila v Chorvátsku. Venovala sa aj sociálno-výchovnej práci, vychovávala päť dievčat, medzi nimi sirotu, neskoršiu poetku Mašu Haľamovú.

## Literatúra
* Slovenský biografický slovník

## Externé odkazy
* 

Kategória:Slovenskí spisovatelia
Kategória:Slovenskí pedagógovia
Kategória:Ženy v slovenskej literatúre
Kategória:Osobnosti z Revúcej
Meta-Wiki

náhľad|Logo Meta-Wiki
**Meta-Wiki** je wiki webové sídlo určené na koordináciu všetkých projektov nadácie Wikimedia Foundation.

## Iné projekty

## Externé odkazy
* Webové sídlo projektu
* Webové sídlo projektu v slovenčine

Kategória:Wikimedia projekty
Žofia Hielová

**Žofia Hielová ** (* 22. jún 1895, Horná Lehota - † 26. marec 1949, Horná Lehota) bola  spisovateľka, publicistka.

## Životopis
Vyučila sa za krajčírku, neskôr v 30. rokoch externe absolvovala štúdium na Učiteľskom ústave v Levoči. Sprvu pracovala ako slúžka a krajčírka v Hornej Lehote, v roku 1920-1923 výpomocná učiteľka, potom učiteľka Odoríne a napokon v  Ružomberku. Od roku 1913 a najmä v medzivojnovom období uverejňovala umelecky nenáročnú, nábožensky motivovanú poéziu. Náboženské motívy spracovala i v krátkych prózach, školských divadelných scénkach a meditáciách s moralistickým a  didakticko-výchovným zameraním. Značná časť jej tvorby zostala v rukopise a je uložená v Archíve literatúry a umenia SNK v Martine.

## Externé odkazy
* 

Kategória:Slovenskí spisovatelia
Ladislav Thomka-Markovický

**Ladislav Thomka-Markovický (de Bisztricka)** (* 26. júl 1864, Bystrička – † 13. október 1941, Bystrička) bol  verejný činiteľ, statkár zemianskeho pôvodu.

## Rodina
* otec Štefan Thomka-Markovický de Bisztricka
* matka Zuzana rod. Thomková de Bisztricka 
* manželka: Janka rod. Milecová 

## Literatúra
* Slovenský biografický slovník

## Externé odkazy
* Záznam o narodení a krste v matrike evanjelického zboru v Martine; záznam číslo 50
* 

Kategória:Narodenia v 1864
Kategória:Úmrtia v 1941
Kategória:Príslušníci zemianskeho stavu
Kategória:Osobnosti z Bystričky
Kategória:Uhorskí šľachtici
Kategória:Slovenskí šľachtici
Ján Thomka

**Ján Thomka** de Bisztricska (* 29. jún 1898, Trnovo† 21. november 1984, Bratislava) bol slovenský pedagóg, osvetový pracovník, veršovník a zeman.

Jeho otec bol Ľudovít Thomka de Bisztricska a matka Mária rod. Jesenská.

## Životopis
Študoval na Učiteľskom ústave v Turčianskych Tepliciach, v roku 19201921 absolvoval kurz pre učiteľov meštianskych škôl v Banskej Bystrici. Roku 1918 účastník bojov na talianskom fronte, učiteľ a správca národnej školy v Turčianskom Jasene. Vynikol ako pedagóg, popri tom sa venoval kultúrno-osvetovej práci, včelárstvu, ovocinárstvu, ochotníckemu divadlu, viedol spevokol, miestne úverové družstvo a knižnicu, aktívne pôsobil v požiarnej ochrane. Napísal príručku pre učiteľov ľudových škôl k vyučovaniu vlastivedy, umelecky nenáročnú poéziu pre deti, náboženskú poéziu i verše s protipožiarnou tematikou. Publikoval v časopisoch. Od roku 1928 člen Matice slovenskej. Nositeľ vyznamenania Zaslúžilý učiteľ.

## Pamiatky
* časť korešpondencie a rukopisná pozostalosť v Literárnom archíve Matice slovenskej

## Dielo
* *Vlastivedné prípravy 1-3*, Praha-Prešov roku 19361938

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí pedagógovia
Kategória:Príslušníci zemianskeho stavu
Kategória:Osobnosti z Trnova
Kategória:Uhorskí šľachtici
Kategória:Slovenskí šľachtici
Matej Thoraconymus-Kabát

**Matej Thoraconymus-Kabát** (Thoraconimus, Thorakonymus, Kabatai, Kabath) (*   Brezno - †  1586,, Sárospatak) bol  pedagóg, náboženský spisovateľ.

## Životopis
Študoval v Bardejove u T. Fabriho, od 1569 vo Wittenbergu. Pôsobil sprvu ako učiteľ, neskôr rektor evanjelický lýcea v Kežmarku. Prednášal dialektiku, rétoriku, klasickú literatúru, gr. a lat. gramatiku. Znalec antickej literatúry, jeho práce boli  uložené v knižnici kežmarského lýcea. V roku 1576-1586 pôsobil v Sárospataku.

## Dielo
* Spongia elegiaca, B.m. roku 1579
* De controversis religios..., Basel roku 1587

## Literatúra
* Slovenský biografický slovník

## Externé odkazy
* 

Thoraconymus-kabát, Matej (Thoraconimus, Thorakonymus, Kabatai, Kabath)
Rudolf Thrun

**Rudolf Thrun** (* 8. január 1927, Hrušovo – † 27. august 1985, Mlynky) bol herec, režisér.

Jeho otec Ján Thrun, matka Gizela rod. Filipovičová.

## Životopis
Študoval na gymnáziu v Banskej Bystrici (19381946). Počas štúdií bol činný v Mestskom divadelnom združení v Banskej Bystrici. V roku 1952 absolvoval štúdium filozofie a estetiky na Filozofickej fakulte Slovenskej univerzity. Pôsobil na Novej scéne v Bratislave, DJGT vo Zvolene, pracovník Osvetového ústavu v Bratislave. S ochotníkmi spolupracoval ako inštruktor, vypracúval dramaticko-režijné rozbory hier a metodické príručky. Člen odborných a hodnotiacich porôt.

## Literatúra
* Slovenský biografický slovník

## Externé odkazy
* 

Kategória:Slovenskí divadelní herci
Kategória:Slovenskí divadelní režiséri
Kategória:Osobnosti z Hrušova
Igor Thurzo

[náhľad|Hrob na [Národný cintorín|Národnom cintoríne v Martine]]
**Igor Thurzo** (* 5. apríl 1884, Banská Bystrica-Radvaň - † 7. september 1926, Praha, pochovaný v Martine), bol podnikateľ, verejný činiteľ, národohospodár.

Jeho otec Ján Thurzo (1856-1889), matka Božena rod. Hodžová, bratia Ivan Thurzo, Samuel Thurzo (1863-1946), Ján Thurzo (1856-1889), sestry Anna Thurzová, Zuzana Thurzová

## Životopis
Študoval rok na gymnáziu v Sarajeve. Vyučil sa za kachliara u M. Brxu v Turanoch a v Martine. Od roku 1920 majiteľ kachliarskej firmy v Martine, od roku 1921 starosta v Martine. Organizátor remeselného hnutia na Slovensku, zakladateľ Veľkonákupného družstva. Významný činiteľ komunálnej politiky na Slovensku. Zaslúžil sa o postavenie viacerých verejných budov a objektov v Martine.

## Pamiatky
* hrob s náhrobníkom na Národnom cintoríne v Martine (F. Štefunko)
* pomenovanie ulice v Martine

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 33 - evanjelická farnosť Radvaň; pokrstený ako Igor-György Turzo
* Záznam o úmrtí v matrike záznam číslo 107 - evanjelická farnosť Praha u sv. Klimenta

Kategória:Slovenskí podnikatelia
Kategória:Osobnosti z Radvane
Kategória:Slovenskí ekonómovia
Kategória:Pochovaní na Národnom cintoríne v Martine
Ivan Thurzo

[thumb|200px|Hrob na [Národný cintorín|Národnom cintoríne v Martine]]

**Ivan Thurzo** (* 28. február 1882, Banská Bystrica-Radvaň - † 1. september 1964, Martin) bol  redaktor, publicista, národný pracovník. Pseudonym: Ivan, Ivan T. Jeden z poverených, Nebojsa, Prítomný, Ten Pravý, Utekaj

Jeho otec Ján Thurzo (1856-1889), matka Božena rod. Hodžová, bratia Igor Thurzo, Samuel Thurzo (1863-1946), Ján Thurzo (1856-1889), sestry Anna Thurzová, Zuzana Thurzová, syn Fedor Thurzo. 

## Životopis
Študoval na vyššej obchodnej škole v Dolnom Kubíne, v Martine, roku 1900 maturoval. Úradník v Tatrabanke v Martine, v Ľudovej banke v Námestove, vedúci filiálky Krupinskej sporiteľne, účastník 1. svetovej vojny, ťažko ranený. Signatár Martinskej deklarácie, vedúci kancelárie SNR. Stúpenec ČSR a čsl. vzájomnosti. Po roku 1939 on i jeho rodina perzekvovaní, zapojil sa do občianskeho odboja, zúčastnil sa na prípravách SNP, konštituovaní DS, 1944 šéfredaktor jej ústredného orgánu Času v Banskej Bystrici, v roku 1944-1945 žil ilegálne v Banskej Bystrici-Radvani. Po roku 1948 politicky prenasledovaný. Organizátor a propagátor moderných foriem sporiteľníctva. Autor monografie a článkov o sporení a sporiteľníctve. Autor biografických článkov a samostatne vydanej životopisnej jubilejnej práce o Milanovi Hodžovi. Svoje životné osudy spracoval v rozsiahlych rukopisných pamätiach (posmrtne vyšli 2 knižné výbery - 1968, 1987).

## Ocenenie
* Roku 1947 vyznamenaný Radom SNP I. tr.

## Pamiatky
* rukopisná pozostalosť v Štátnom oblastnom archíve v Bytči
* fotodokumentačný materiál, časť korešpondencie a Vlastný životopis v Literárnom archíve Matice slovenskej
* pamätná tabuľa (1967) a rodinná hrobka na Národnom cintoríne v Martine

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 19 - evanjelická farnosť Radvaň; pokrstený ako Ivan-József Turzo 

Kategória:Slovenskí publicisti
Kategória:Signatári Martinskej deklarácie
Kategória:Osobnosti z Radvane
Kategória:Slovenskí redaktori
Kategória:Pochovaní na Národnom cintoríne v Martine
Ján Thurzo (prachár)

**Ján Thurzo** (*  1570, Banská Bystrica-Radvaň) bol prachár.

## Životopis
Prachársky majster, zakladateľ prachárstva v Banskej Bystrici-Radvani. Od radvanského zemepána Fraňa Radvanského vymohol  cechové artikuly (3. mája 1633).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1570
Kategória:Úmrtia v 17. storočí
Július Juraj Thurzo

**Július Juraj Thurzo** (* 21. február 1882, Detva – † 16. február 1950, Banská Bystrica-Radvaň) bol námorný dôstojník.

## Rodina
* otec Ján Thurzo
* matka Katarína rod. Gondová
* manželka Lena rod. Petrincova

## Životopis
Ľudovú školu navštevoval v Snine, študoval na nižšom evanjelickom gymnáziu v Banskej Štiavnici a na námorníckej akadémii v Rijeke. Ako námorný dôstojník sa plavil do prístavov Latinskej Ameriky, Karibského mora, Atlantického, Indického a Tichého oceánu.  Po prvej svetovej vojne sa vrátil do vlasti. Roku 1919 pracovník Župného úradu v Banskej Bystrici. Organizátor československej lodnej dopravy, najmä Dunajplavby. Inicioval založenie školy pre výchovu námorníkov na riečnych lodiach. Pôsobil v diplomatických službách na veľvyslanectve v Belehrade. Žil v Banskej Bystrici - Radvani (od 1949). Z jeho pozostalosti sa zachoval v LHM v Banskej Bystrici kalamár, ktorý používal pri písaní počas plavieb na mori. Autor cestopisných čŕt, knižne vyšli posmrtne. Nositeľ vyznamenaní.

## Pamiatky
* hrob s náhrobníkom na Nár. cintoríne

## Dielo
* Po svetových moriach, Bratislava roku 1973

## Literatúra
* Slovenský biografický slovník

## Externé odkazy
* Záznam o narodení a krste v matrike evanjelického zboru Detva; záznam číslov 21
* 

	Kategória:Osobnosti z Detvy
Kategória:Námorní kapitáni
Viliam Thurzo

Akademik, MUDr. **Viliam Thurzo**, DrSc. (* 13. november 1912, Komárno, Slovensko – † 2. marec 1984, Bratislava, Slovensko) bol lekár-onkológ, vysokoškolský pedagóg, akademik ČSAV a SAV.

Jeho otec Viliam Thurzo, matka Leopoldína rod. Brunnová, manželka Mária rod. Rozsívalová.

## Životopis
Jeho korene siahajú do prachárskeho rodu Thurzovcov v Banskej Bystrici-Radvani (1650). S rodičmi sa presťahoval do Banskej Bystrice (1925). Dokončil ľudovú školu v Banskej Bystrici. Študoval na gymnáziu v Banskej Bystrici (maturoval 1932).  Medicínu vyštudoval na Lekárskej fakulte UK v Bratislave, 1940 MUDr. Zakladateľ onkologického výskumu a onkovirológie na Slovensku. Riaditeľ ústavu experimentálnej onkológie SAV, súčasne vedúci Katedry onkológie, rádiológie a nukleárnej medicíny Lekárskej fakulty UK v Bratislave. Spoluobjaviteľ vtáčieho nádorového vírusu B77. Autor publikácií, štúdií odborných článkov v domácich a zahraničných časopisoch a spoluautor vysokoškolských skrípt. Spolupracoval s filmom, televíziou a rozhlasom. Člen medzinárodných vedeckých spoločností, expert Svetovej zdravotníckej organizácie, člen Predsedníctva Svetovej rady mieru a iné.

## Entomologické aktivity
Akademik Thurzo sa okrajovo venoval i užitej entomológii a ako lekár-parazitológ sa zaoberal prevažne štúdiom dvojkrídlovcov (Diptera), hlavne komármi (Culicidae). Spracoval a publikoval údaje o výskyte komárov rodu *[[Theobaldia]]* z okolia Bratislavy a Banskej Štiavnice v svojej práci z roku 1955, ktorá vyšla v časopise Biológia pod názvom: "Výskyt komára *Theobaldia glaphyroptera* Schiner na Slovensku".

## Ocenenia
Nositeľ medzinárodných uznaní, čestných doktorátov, vysokých vyznamenaní: 
* Rad SNP I. stupňa (1945)
* Rad práce (1972)
* laureát Štátnej ceny Klementa Gottwalda (1973)
* Čs. cena mieru (1955)
* Medaila J. E. Purkyně (1962)
* Strieborná plaketa ČSAV Za zásluhy o vedu a ľudstvo (1977).

## Literatúra
* *[[Slovenský biografický slovník]]*
* Kolektív: 1982, *[[Encyklopédia Slovenska|Encyklopédia Slovenska VI. zv. (T-Ž)]]*. (Thurzo, V.: p. 76 + portrét), Veda, SAV, Bratislava.

## Externé odkazy
* 

Kategória:Slovenskí onkológovia
Kategória:Slovenskí univerzitní profesori
Kategória:Osobnosti z Komárna
Kategória:Členovia Dvorany slávy slovenskej medicíny
Kategória:Nositelia Radu Víťazného februára
Kategória:Nositelia Radu Slovenského národného povstania
Anna Thurzová

**Anna Thurzová** (* 29. apríl 1858 , Banská Bystrica-Radvaň - †  1922, Slovensko) bola  národná pracovníčka.

## Rodina
* otec Samuel Thurzo (1829-1872)
* brat Igor Thurzo, Ivan Thurzo, Samuel Thurzo (1863-1946), Ján Thurzo (1856-1889)
* sestra Zuzana Thurzová 

## Životopis
Národná pracovníčka z Banskej Bystrice-Radvane.

## Literatúra
* Kto bol kto v histórii Banskej Bystrice 12552000

## Externé odkazy
* 
* Záznam o narodení a krste v matrike záznam číslo 38 - evanjelická farnosť Radvaň

Thurzová, Anna
Thurzová, Anna
Kornélia Thurzová

**Kornélia Thurzová** (* 16. december 1907, Banská Bystrica-Radvaň - † 3. august 1991, Banská Bystrica) bola  prekladateľka, publicistka.

## Životopis
Študovala na nižšej strednej dievčenskej škole v Banskej Bystrici, na gymnáziu v Báčskom Petrovci, Belehrade a roku 1926 zmaturovala v Bratislave, pokračovala v štúdiu na Kings' College v Londýne, na jazykovej škole v Besancone, v Cambridgi, 1932 ukončila štúdium na Filozofickej fakulte UK v Bratislave. Od roku 1932 učiteľka na meštianskej škole v Martine, od 1951 úradníčka v Domácich potrebách, v roku 1961-1967 knihovníčka múzea SNP v Banskej Bystrici. Ovládala angl., nem.,   franc., maď. a srbský jazyk. Od roku 1939 sa venovala publicistickej činnosti, zaujímali ju najmä problémy postavenia ženy v slov. spoločnosti. Prekladala a  dramatizovala pre rozhlas, prispievala do detských čsp., počas pobytu v Nórsku  informovala slov. verejnosť v periodikách o pozoruhodnostiach nórskej drevenej architektúry, predstavila hudobného skladateľa E.H. Griega. Prekladala články z National Geographic. Za účasť v odboji vyznamenaná roku 1947 Radom SNP II.tr.

## Literatúra
* THURZOVÁ, Kornélia. In: 

## Externé odkazy
* 

Kategória:Slovenskí prekladatelia
Kategória:Slovenskí publicisti
Kategória:Osobnosti z Radvane
Fedor Thurzo

**Fedor Thurzo** (* 8. september 1907, Námestovo - † 1. jún 1986, Trenčianske Teplice) bol právnik, verejný činiteľ, bylinkár. Známy tiež pod pseudonymami: Peter Záboj, Stanislav Príboj, Martin Ilavský, Anonymus, Prítomný.

Jeho otec Ivan Thurzo, matka Ľudmila Thurzová.

## Životopis
Študoval na reálnom gymnáziu v Martine, na Právnickej fakulte UK v Bratislave, v roku 1932 vzdelanie ukončil získaním titulu JUDr. Od roku 1918 bol činný v slovenskom študentskom hnutí, organizátor podujatí za vytvorenie Slovenskej vysokej školy technickej. Zúčastnil sa na rozvoji slovenského sporiteľníctva, neskôr peňažníctva, poisťovníctva. Účastník protifaštického odboja. Zástupca povereníka pre veci sociálnej spravodlivosti Slovenskej národnej rady v Banskej Bystrici (1944). Autor publikácií s právnou tematikou, spoluautor *Malého atlasu liečivých rastlín* a editor jeho vydaní. Publikoval články o činnosti Zväzu slovenského študentstva, z oblasti sporiteľníctva, s ústavnoprávnym a hospodárskym zameraním a o liečivých rastlinách. Bol pochovaný v Martine.

## Pamiatky
* rodinná hrobka s náhrobníkom (autor F. Štefunko ) na Národnom cintoríne v Martine
* dom v ktorom v Martine pôsobil
* rukopisná pozostalosť v ŠOBA, Bytča

## Dielo
* *Kontrola štátneho a verejného hospodárstva v Čsl. republike*, Bratislava roku 1946
* *Jednotnosť a decentralizácia. Glosy k novej ústave*, Bratislava-Martin roku 1947
* *Malý atlas liečivých rastlín*, Martin roku 1963 (spoluautor)

## Literatúra
* Slovenský biografický slovník

## Externé odkazy
* 

Kategória:Slovenskí právnici
Kategória:Osobnosti z Námestova
Kategória:Pochovaní na Národnom cintoríne v Martine
František Tileš

náhľad|Hrob Františka Tileša v banskobystrickom mestskom cintoríne
**František Tileš** (Tilless, Tillesch) (* 16. júl 1810, Berg - † 19. marec 1889, Banská Bystrica) bol slovenský rímskokatolícky kňaz, cirkevný hodnostár, národnokultúrny pracovník.

## Životopis
Teologické štúdiá absolvoval v Banskej Bystrici. Od roku 1865 katedrálny kanonik a rektor biskupského seminára v Banskej Bystrici, 1868 katedrálny archidiakon v Banskej Bystrici, 1869 rektor kňažského domova v Banskej Bystrici. Titulárny opát v Banskej Bystrici (od 1872), národovec, priateľ a spolupracovník Štefana Moyzesa. Zakladajúci člen a mecén Matice slovenskej a Spolku svätého Vojtecha.

## Literatúra
* Slovenský biografický slovník

## Externé odkazy
* 

Kategória:Slovenskí rímskokatolícki kňazi
Kategória:Cirkevní hodnostári
Tomáš Timfelius

**Tomáš Timfelius** (*   Slovensko) bol evanjelický kňaz.

## Životopis
Kazateľ nem. zboru v Banskej Bystrici (1627-?).

## Literatúra
* Kto bol kto v histórii Banskej Bystrice 12552000
* Banská Bystrica - v znamení kalicha

## Externé odkazy
* 

Timfelius, Thomas
Šebo Timko

**Šebo Timko** (vlastným menom **Ladislav Sebastian**; * 23. apríl 1926, Brezno† 23. október 2020, Bratislava) bol slovenský lekár, dramatik.

## Životopis
Absolvoval štúdium na Lekárskej fakulte UK v Bratislave (MUDr). Lekár, po 1958 riaditeľ polikliniky, 19831987 lekár Čs. zastupiteľského úradu v Káhire, od 1987 v Bratislave. Ako dramatik debutoval 1959 lyrickou rozhlasovou hrou *Ročné doby*, ktorá tematicky a žánrovo obohatila oblasť vtedajších rozhlasových hier. Vo svojich hrách využil aj zážitky z lekárskej praxe: *Bez bielych plášťov* (1966); *Atómy srdca* (1967); *Lekárovo srdce* (1970) a i. Ďalšiu skupinu tvoria hry kriticko-spoločenské, v ktorých nastavil krivé zrkadlo byrokratizmu a honbe za hmotnými statkami: *Rovní v šťastí* (1969); *Klietka*; *Cesty a tiene* (1974) a i. Komediálno-groteskné až satirické znaky majú aj ďalšie hry: *Veľké pranie* (1979), *Päťdesiatiny* (1981) a i.

V roku 1998 vyšla vo vydavateľstve Kalligram jeho životopisná kniha *Kronika lekárskym životom písaná*.

## Literatúra
* TIMKO Šebo. In: 

## Externé odkazy
* 

Kategória:Slovenskí lekári
Kategória:Slovenskí dramatici
Kategória:Absolventi Lekárskej fakulty Univerzity Komenského v Bratislave
Kategória:Osobnosti z Brezna
Anton Tileš

**Anton Tileš** (Tillesch, Tilles, Tilleš) (pravdepodobne * 22. máj 1804, Štiavnické Bane, Slovensko - † ?) bol slovenský rímskokatolícky kňaz a národnokultúrny pracovník.

## Životopis
Narodil sa pravdepodobne v rodine Antona Tilescha a jeho manželky Márie v Priargu (dnešné Štiavnické Bane). Študoval teológiu, ThDr. V 40. a 50. rokoch 19. storočia pôsobil ako katolícky farár a súčasne riaditeľ na katolíckom gymnáziu v Banskej Bystrici. Sprvu patril do kruhu benolákovcov, predplácal slovenskú tlač, neskôr spolupracoval so štúrovcami, zasadzoval sa za používanie Štúrovej spisovnej slovenčiny. Roku 1845 spoluzakladateľ a predseda banskobystrického čitateľského Spolku pohronského, mal vlastnú bohatú knižnicu a podporoval zakladanie knižníc v Banskobystrickej diecéze, udržiaval kontakty s Tatrínom. Dištriktuálny notár a dekan, titulárny kanonik, biskupský komisár pre ľudové katolícke školy, asesor Zvolenskej župy, cenzor kníh.

## Literatúra
* Slovenský biografický slovník

## Externé odkazy
* 
*Záznam o narodení a krste v matrike - pokrstený ako Antonius Tilesch

Kategória:Slovenskí rímskokatolícki kňazi
Kategória:Narodenia 22. mája
Kategória:Narodenia v 1804
Kategória:Osobnosti zo Štiavnických Baní
Karol Augustus Tibély

**Karol Augustus Tibély** (tiež Tibelyi, Tibelly; * 16. február 1813, Spišské Podhradie – † 1870, Spišská Nová Ves) bol slovenský maliar.

## Rodina
* otec: Ondrej Tibély
* matka: Anna Dorota rod. Festová
* neter: Aurélia Tibélyová (manželka Mikuláša Štefana Ferienčíka) 

## Životopis
Školil sa u Jozefa Caucika, u ktorého získal základy kresby a čiastočné znalosti kompozície. Po zistení o otcovej defraudácii sirotskej pokladnice sa musel vzdať miesta v mestskej rade a plánu na ďalšie štúdium. Krátko pôsobil v Banskej Štiavnici.

V roku 1853 pricestoval do Brezna za svojím bratom, ktorý vlastnil dielňu na motyky a lopaty. Tu sa spriatelil s G. K. Zechenterom-Laskomerským, zoznámil sa i s Boženou Němcovou. V Brezne pôsobil vyše dvoch rokov ako maliar portrétov. Po zanechaní portrétnej činnosti sa usiloval o krajinomaľbu. Jeho prínos slovenskej krajinomaľbe spočíval v objavení krásy slovenských hôr, najmä Tatier. Jeho diela sú v zbierkach Slovenskej národnej galérie v Bratislave a Východoslovenskej galérie v Košiciach.

## Referencie

## Literatúra
* Slovenský biografický slovník

## Externé odkazy
* 

Kategória:Narodenia 16. februára
Kategória:Narodenia v 1813
Kategória:Úmrtia v 1870
Kategória:Slovenskí maliari
Kategória:Osobnosti zo Spišského Podhradia
Ján Tomaják

**Ján Tomaják** (*   Slovensko) bol organár.

## Životopis
Organársky majster v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí výrobcovia organov
Jozef Tmák

**Jozef Tmák** (* 6. júl 1834, Tvrdošín - † 13. december 1899) bol slovenský katolícky kňaz, botanik, pedagóg.

## Rodina
* otec Jozef Tmák
* matka Alojzia rodená Kubányiova

## Životopis
Študoval na gymnáziu v Banskej Bystrici, prírodopis a chémiu na univerzite v Cluji. Vysvätený na kňaza Banskobystrickej diecézy v roku 1860, kaplán v Detve, Beňuši, Čiernom Balogu, Chrenovci, Bojniciach, Oslanoch, Žarnovici, od r. 1872 farár v Babinej. Roku 1879-1891 profesor prírodopisu, matematiky, zemepisu a slovenčiny na Vyššom katolíckom gymnáziu v Banskej Bystrici, 1891-1892 na gymnáziu v Sibiu. Od r. 1893 školský dekan Banskobystrickej diecézy, od r. 1894 farár vo Zvolene, od r. 1897 čestný kanonik. Študoval flóru okolia Banskej Bystrice  a sev. časti Zvolenskej župy. Pôvodca herbára biskupského seminára v Banskej Bystrici. Neskôr tento herbár študoval aj botanik a kňaz Ján Futák a údaje z neho cituje vo svojej monografii o flóre Kremnických vrchov. V súčasnosti je tento herbár nezvestný. Tmák publikoval dve floristické štúdie v ročenkách banskobystrického katolíckeho gymnázia z rokov 1884 a 1886 v maďarskom jazyku.

## Literatúra
* *[[Slovenský biografický slovník]]*
* Zarevúcky A., 1969: Katalóg kňazov Banskobystrického biskupstva. Msc. depon. in Archív Banskobystrickej diecézy, Banská Bystrica.
* Tmák, J., 1884: Adatok Beszterczebánya és vidékének flórájához. Besztercebányai kath. Gymn. Ért., 1883/1884, p. 1 – 31.
* Tmák, J., 1886: Adatok Zólyom megye északnyugati részének flórájához. Besztercebányai kath. Gymn. Ért., 1885/1886, p. 13 – 26.

## Externé odkazy
* 
*Záznam o narodení a krste v matrike - pokrstený ako Josephus Tmák

Kategória:Slovenskí rímskokatolícki kňazi
Kategória:Slovenskí pedagógovia
Kategória:Slovenskí botanici
Kategória:Narodenia 6. júla
Kategória:Narodenia v 1834
Kategória:Úmrtia 13. decembra
Kategória:Úmrtia v 1899
Kategória:Osobnosti z Tvrdošína
Cézar Toman

**Cézar Toman** (* 19. storočie, Slovensko – † ?) bol slovenský pedagóg, veršovník, františkán.

## Životopis
Profesor katolíckeho gymnázia v Banskej Bystrici. Autor oslavných básní. Napísal oslavnú báseň na počesť biskupa Jozefa Rudňanského (1845) a biskupa Štefana Moyzesa (1851) z príležitosti ich uvedenia do úradu v Banskej Bystrici.

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* TOMAN, Cézar, OFM. In: 

## Externé odkazy
* 

Kategória:Slovenskí pedagógovia
Kategória:Slovenskí básnici
Kategória:Osoby s neistým dátumom narodenia
Kategória:Osoby s neistým dátumom úmrtia
Kategória:Slovenskí františkáni
Alžbeta Tomášková

**Alžbeta Tomášková** (rod. **Otiepková**; * 9. marec 1929, Banská Bystrica) je slovenská bábkoherečka.

## Životopis
Pôvodne úradníčka. V roku 1960-1967 členka KBD v Banskej Bystrici, 1967-1969 Divadla dětí v Plzni, 1969-1984 BD v Žiline. Ochot. divadlu sa venovala od roku 1947, hrávala v Div. súbore A. Sládkoviča, v bábkárskych súboroch na Malej scéne a v  Divadielku Liliput pri PKO v Banskej Bystrici. Vynikla predovšetkým v charakterových úlohách, ktoré vytvárala vo výrazne diferencovaných polohách, niekedy s humorným podfarbením: Kňažná (Zakliaty káčer, 1962); Čierna pani (Materina dúška, 1975); Matka (Púpavienka, 1983) a i. Stvárnila aj niekoľko detských a zvieracích postáv: Levíča (Hrdinka jednej noci, 1965); Čertík (Diablov most, 1966) a i.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenské bábkoherečky
Kategória:Osobnosti z Banskej Bystrice
Ján Krstiteľ Tombor

**Ján Krstiteľ Tombor** (* 7. január 1825, Žilina – † 30. január 1911, Djakovo) bol rímskokatolícky kňaz, spisovateľ a publicista.

## Rodina
* otec Jozef Tombor
* matka Anna rod. Kijacová 

## Životopis
Študoval na lýceu v Nitre, teológiu v Banskej Bystrici (18431844), v gen. seminári v Pešti (18441845), v Djakove  (Chorvátsko) (18461848). Pôsobil ako kazateľ na viacerých miestach v Chorvátsku, od 1860 katedrálny kazateľ v Djakove. 

Činiteľ študentského hnutia v Banskej Bystrici a v Pešti. Člen Pohronského krúžku v Banskej Bystrici. Autor národne angažovaných článkov, vlasteneckých básní, próz a historických noviel vydaných v Chorvátsku i na Slovensku v časopise Sokol. Roku 1867 navštívil Slovensko, člen MS.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí rímskokatolícki kňazi
Kategória:Osobnosti zo Žiliny
Tomáš z Krupiny

**Tomáš z Krupiny ** (* Krupina) bol skriptor.

## Životopis
Pôsobil v 1.pol. 16. stor. Roku 1531 urobil pre mesto Banská Bystrica antifonár, objednávku ktorú sprostredkoval krupinský  mestský richtár L. Gastel. Okrem kaligrafie ovládal aj písanie nôt, jeho znalosti a schopnosti využívali vo svojich službách krupinský richtár a banskobystrická mestská rada.

## Literatúra
* Slovenský biografický slovník

## Externé odkazy
* 

Kategória:Skriptori
Július Tomčáni

**Július Tomčáni** (*de Tomcsány*; * 8. november 1844, Olšany† 1923, Budapešť) bol lesnícky odborník.

Jeho otec bol Gustáv Tomčáni (*de Tomcsány*), matka Karolína rod. Werthmüllerová, manželka Gizela Fráterova.

## Životopis
Študoval na lesníckom odbore Baníckej a lesníckej akadémie v Banskej Štiavnici. V roku 18941905 riaditeľ štátnych lesov v Banskej Bystrici, od roku 1905 vedúci odboru štátnych lesov na Ministerstve pôdohospodárstva v Budapešti. Spoluautor súboru služobných inštrukcií pre obvod lesného riaditeľstva v Banskej Bystrici (1897) a Služobnej knihy banskobystrickej, banskoštiavnickej a kremnickej lesnej bratskej pokladnice (1900). Zaslúžil sa o skvalitnenie lesného hospodárenia, najmä v oblasti Poľany. Autor prác o dopravných systémoch a vývine lesníckej služby na Pohroní, spoluautor služobných inštrukcií a odborných článkov.

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike farnosti Ruskov; pokrstený ako Gyula Kálmán József Tomtcsányi

Kategória:Narodenia 8. novembra
Kategória:Narodenia v 1844
Kategória:Úmrtia v 1923
Kategória:Slovenskí lesníci
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Absolventi Baníckej a lesníckej akadémie v Banskej Štiavnici